पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर ने जनता कर्फ्यू के दौरान तंबाकू गुटखा की बिक्री को प्रतिबंधित किया है। इसके बाद भी रविवार को संतर नंबर 3 में राजश्री व पूजा गुटखा के 4 बैग लेकर एक व्यवसायी अपने प्रतिष्ठान पर जा रहा था उसी दौरान पुलिस ने उसे हिरासत में लेकर 60 हजार रुपए कीमत का गुटखा जब्त कर लिया।
सबलगढ़ पुलिस को सूचना मिली कि रविवार को दोपहर 12 बजे संतर नंबर 3 से राजश्री व पूजा गुटखा का माल थाेक में संतर नंबर 2 स्थित नीलेश पुत्र रामभरोसी अग्रवाल 42 साल की दुकान पर जाएगा। पुलिस ने कार्रवाई करते हुए आरोपी नीलेश अग्रवाल को तंबाकू गुटखा के प्लास्टिक के 4 बोरों के साथ हिरासत में ले लिया। पुलिस ने बैग खोलकर चेक किए ताे उनके अंदर राजश्री व पूजा गुटखा भरा हुआ था। पुलिस ने तंबाकू गुटखा अपने कब्जे में लिया और आरोपी युवक को पकड़कर थाने गई। इस मामले में एसआई जगन्नाथ प्रसाद ने आरोपी नीलेश के खिलाफ जिला दंडाधिकारी के आदेश की अवमानना का मुकदमा दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn